OpenLLM-France/wikimedia huggingface dataset:
# Vé (déu)

En la mitologia escandinava, Vé (/ˈweː/) és un dels Æsir i germà d'Odín i de Vili, amb els quals va matar Ymir i va utilitzar-ne el cadàver per crear el món. Era conegut per donar a la humanitat el poder de parlar i el dels sentits externs.

## Referències

* ↑ «Ve | Norse Mythology» (en inglés). [Consulta: 27 octubre 2013].
# Boscaler de Middendorff

El boscaler de Middendorff (Helopsaltes ochotensis; syn: Locustella ochotensis) és una espècie d'ocell de la família dels locustèl·lids (Locustellidae). Nidifica a les terres entorn de la mar d'Okhotsk: Extrem Orient Rus (Illa de Sakhalín, costa est de Sibèria i península de Kamtxatka) i al nord del Japó (Hokkaido), així com a les illes Kurils. Hiverna a les Filipines, Borneo i Cèlebes.
El seu hàbitat el conformen matollars, herbassars i zones aquàtiques de l'interior. El seu estat de conservació es considera de risc mínim.
El seu nom comú homenatja el naturalista rus Alexander von Middendorff.

## Taxonomia

Segons la llista mundial d'ocells del Congrés Ornitològic Internacional (versió 13.2, agost 2023) aquest tàxon estaria classificat en el gènere Helopsaltes. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el classifiquen dins del gènere Locustella.

## Referències

* 1 2 «Boscaler de Middendorff». Cercaterm. TERMCAT, Centre de Terminologia. Rev. 11 desembre 2022 (català)
* 1 2 «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 601. ISBN 978-84-16728-37-4.
* ↑ BirdLife International. «Middendorff's Grasshopper-warbler. Helopsaltes ochotensis (formerly as: Locustella ochotensis)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 14 agost 2023].
# La schiava riconosciuta

Gli stravaganti ossia La schiava riconosciuta és una òpera en dos actes composta per Niccolò Piccinni sobre un llibret italià d'autor desconegut. S'estrenà al Teatro Valle de Roma l'1 de gener de 1764. També es representà amb el nom Gli stravagant ossia I matrimonia alla moda, L'esclave ou Le Marin généreux, Die Ausschweifenden
A Catalunya, s'estrenà el 1769 al Teatre de la Santa Creu de Barcelona.

## Referències

* ↑ http://www.operone.de/komponist/piccinni.html
* ↑ Alier, Roger. L'òpera a Barcelona: orígens, desenvolupament i consolidació de l'òpera com a espectacle teatral a la Barcelona del segle XVIII. Barcelona: Institut d'Estudis Catalans, 1990. ISBN 8472831655.
# Copenhagen Sprint (prova femenina)

El Copenhagen Sprint serà una cursa ciclista de carretera d'un dia que es disputarà a Dinamarca en categoria femenina i masculina i que formarà part de l'UCI Women's WorldTour i de l'UCI World Tour a partir de la temporada 2025. Es correrà a l'illa Zealand, la més poblada del país, i tindrà el final a Copenhagen. En paral·lel, els carrers de la ciutat també viuran diversos esdeveniments ciclistes i actes polítics per a promocionar el ciclisme.

## Història

La cursa es va anunciar per primera vegada el desembre de 2023, quan els organitzadors van anunciar que se celebraria per primer cop el 2025 tant per a dones com per a homes, havent arribat a un acord amb l'UCI per tres anys. El 17 de juny de 2024, es van fer públics els recorreguts de les dues proves, essent aquests molt plans, fet que fa preveure arribades a l'esprint. Quan l'octubre de 2024 es va oficialitzar el calendari de la temporada següent, es va confirmar que la prova se celebraria per primer cop el juny de 2025 i que formaria part de l'UCI Women's WorldTour 2025 i de l'UCI World Tour 2025.

## Recorregut

La cursa començarà al Museu de vaixells vikings de Roskilde i passarà per Frederikssund, Hillerød i Ballerup. Llavors, s'entrarà a Copenhagen, on hi haurà un circuit urbà de 10 quilòmetres amb el final al costat de la National Gallery of Denmark. Les participants faran 3 voltes al circuit, fet que farà que el recorregut total sigui de 160 quilòmetres.

## Enllaços externs

* Copenhagen Sprint - Lloc web oficial

## Referències

* 1 2 3 «Fact sheet UCI World Tour cycling race Copenhagen Sprint». Copenhagen Sprint, 01-06-2024. [Consulta: 3 gener 2025].
* ↑ Lamoureux, Lyne. «Danish one-day race for men and women added to WorldTour in 2025» (en anglès). cyclingnews.com, 16-12-2023. [Consulta: 3 gener 2025].
* ↑ Af /ritzau. «Dansk World Tour-løb skal tiltrække sprinterne» (en danès). ekstrabladet.dk, 17-06-2024. [Consulta: 17 octubre 2024].
* ↑ Weislo, Laura. «UCI rolls out 2025 road calendar with Copenhagen Sprint added to men's and women's WorldTour» (en anglès), 04-10-2024. [Consulta: 3 gener 2025].
* ↑ «Copenhagen Sprint Rutegrafik». Copenhagen Sprint, 01-06-2024. [Consulta: 17 octubre 2024].
# Westerhever

Westerhever (danès Vesterhever) és una ciutat del districte de Nordfriesland, dins l'Amt Eiderstedt, a l'estat alemany de Slesvig-Holstein. Està situada a l'extrem nord-oest de la península d'Eiderstedt.
# Berbû

Berbû (títol internacional: The wedding parade) és una pel·lícula kurd-siriana dirigida per la integrant de la Comuna de Cine de Rojava, Sevinaz Evdike. Estrenada el 2023, narra la història d'un casament a la ciutat de Serekaniye, que es veu interrompuda per una acció militar de la Invasió turca de Rojava del 2019.

## Trama

Basada en històries reals, la pel·lícula narra la història de Gule, una jove que ha de casar-se el sendemà de l'inici de la Invasió turca de Rojava, i la seua fugida de la ciutat de Serekaniye.

## Estrena

La pel·lícula fou estrenada el 15 de juliol de 2023 al Galway Film Fleadh. Posteriorment, participà a la XXXVIII edició de la Mostra de València. Es donà la circumstància que la directora no va poder presentar la pel·lícula ja que no va obtindre visat per assistir-hi.

## Referències

* 1 2 3 4 5 6 «‘The Wedding Parade’: la lucha y resistencia de las jóvenes kurdas ante la guerra». Culturplaza. [Consulta: 21 octubre 2023].
* 1 2 «La directora Sevinaz Evdike estrenará su primer largometraje en el Galway Film Fleadh» (en castellà). [Consulta: 21 octubre 2023].
* ↑ «THE WEDDING PARADE». Mostra de València. [Consulta: 21 octubre 2023].
# Boscaler de Sakhalín

El boscaler de Sakhalín (Helopsaltes amnicola; syn: Locustella amnicola) és una espècie d'ocell de la família dels locustèl·lids (Locustellidae). Nidifica a l'Extrem Orient Rus (Illa de Sakhalín, costa est de Sibèria i península de Kamtxatka) i al nord del Japó (Hokkaido), així com a les illes Kurils. Passa l'hivern a la Wallacea i l'oest de Nova Guinea El seu hàbitat el conformen boscos, matollars, herbassars i zones aquàtiques de l'interior. El seu estat de conservació es considera de risc mínim.

## Taxonomia

Segons la llista mundial d'ocells del Congrés Ornitològic Internacional (versió 13.2, agost 2023) aquest tàxon estaria classificat en el gènere Helopsaltes. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el classifiquen dins del gènere Locustella.

## Referències

* ↑ «Boscaler de Sakhalín». Cercaterm. TERMCAT, Centre de Terminologia. Rev. 11 desembre 2022 (català)
* 1 2 «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 601. ISBN 978-84-16728-37-4.
* ↑ BirdLife International. «Sakhalin Grasshopper-warbler. Helopsaltes amnicola (formerly as: Locustella amnicola)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 14 agost 2023].
# Ansiolític

Un ansiolític (del llatí anxĭus, "angoixat", y del grec λυτικός, "que dissol") és, generalment, un psicofàrmac que redueix els símptomes de l'ansietat. Els ansiolítics s'utilitzen per a tractar els trastorns d'ansietat.

## Tipus d'ansiolítics
### Típics

* Benzodiazepines
* Buspirona, agonista 1A de la serotonina
* Barbitúrics

### Antidepressius

S'ha demostrat que són útils com a ansiolítics alguns antidepressius com:
* Els inhibidors selectius de la recaptació de serotonina o ISRS (com la paroxetina) i
* Els inhibidors selectius de la recaptació de serotonina i noradrenalina o ISRSN (com la venlafaxina i la duloxetina).

### Simpaticolítics

Els blocadors dels receptors beta, un grup d'antihipertensius, com el propranolol i l'atenolol, redueixen l'ansietat disminuint la freqüència cardíaca i evitant les crisis.

## Plantes ansiolítiques

S'atribueix efecte ansiolític a les següents plantes:
* Hypericum perforatum
* el kava kava o Piper methysticum
* Bacopa monnieri
* la camamilla
* la valeriana
S'han vist resultats prometedors de l'ús de la marihuana com a ansiolític als llocs on l'estudi pràctic és possible. Com que es tracta d'una planta controlada en molts països, els estudis resulten difícils de portar a terme.

## Alternatives als medicaments ansiolítics

La psicoteràpia, per exemple la teràpia cognitiva, és sovint eficaç com a complement de la farmacoteràpia o alternativa a la medicació.

## Referències

* ↑ Hayes, Peggy E.; Schulz, S. Charles «Beta-blockers in anxiety disorders». Journal of Affective Disorders, 13, 2, 1987, pàg. 119–30. DOI: 10.1016/0165-0327(87)90017-6. PMID: 2890677.
* ↑ Jefferson, James W. «Beta-Adrenergic Receptor Blocking Drugs in Psychiatry». Archives of General Psychiatry, 31, 5, 1974, pàg. 681–91. DOI: 10.1001/archpsyc.1974.01760170071012. PMID: 4155284.
# George Moore Bowden

George Moore Bowden (Nova York, 26 d'octubre de 1920 - Palma, 26 de gener de 2003) fou un lutier i fabricant de guitarres estatunidenc que va viure a Mallorca. Es va instal·lar a Portals Nous (Calvià) el 1932 amb la seva família, composta per George Charles Bowden (professor i autor de llibres de cant) i Dina Moore Bowden (cantant i violinista). Va ser alumne del guitarrista T. Calatayud. Més endavant, va fundar a Palma un taller de construcció de guitarres, el primer soci del qual va ser Josep Mascaró Pasarius. Va casar-se amb Carme Serrat Monsó. En morir, el seu negoci va ser heretat per Antonio Morales, de qui havia estat mentor, i ell va ser enterrat a Calvià mateix.

## Referències

* ↑ «Cort nombra al socialista Alexandre Jaume Hijo Ilustre de Palma» (en castellà). El Mundo, 17-11-2016. [Consulta: 26 novembre 2023].
* 1 2 3 4 Díaz, M. «Antoni Mir recupera en un llibre la vida de la família Bowden a Mallorca». dBalears, 09-12-2005. [Consulta: 26 novembre 2023].
* ↑ Molina, Rafael. «Guitarras con estudio incorporado» (en castellà). El Periódico de Extremadura, 04-10-2015. [Consulta: 26 novembre 2023].
* ↑ Malagamba, Adrián. ««El sonido de la guitarra es un caos de vibración donde reina un orden»» (en castellà). Última Hora, 21-02-2022. [Consulta: 26 novembre 2023].

## Bibliografia complementària

* Mir i Marquès, Antoni. Francisco Juan Sans Salom. Els tres Bowden. Imprenta Homar, 2006.

## Enllaços externs

* http://www.antoniomorales.com/bowden.html (castellà)
# Copenhagen Sprint (prova masculina)

El Copenhagen Sprint serà una cursa ciclista de carretera d'un dia que es disputarà a Dinamarca en categoria femenina i masculina i que formarà part de l'UCI Women's WorldTour i de l'UCI World Tour a partir de la temporada 2025. Es correrà a l'illa Zealand, la més poblada del país, i tindrà el final a Copenhagen. En paral·lel, els carrers de la ciutat també viuran diversos esdeveniments ciclistes i actes polítics per a promocionar el ciclisme.

## Història

La cursa es va anunciar per primera vegada el desembre de 2023, quan els organitzadors van anunciar que se celebraria per primer cop el 2025 tant per a dones com per a homes, havent arribat a un acord amb l'UCI per tres anys. El 17 de juny de 2024, es van fer públics els recorreguts de les dues proves, essent aquests molt plans, fet que fa preveure arribades a l'esprint. Quan l'octubre de 2024 es va oficialitzar el calendari de la temporada següent, es va confirmar que la prova se celebraria per primer cop el juny de 2025 i que formaria part de l'UCI Women's WorldTour 2025 i de l'UCI World Tour 2025.

## Recorregut

La cursa començarà al Museu de vaixells vikings de Roskilde i passarà per Frederikssund, Hillerød, Humlebæk (només els homes) i Ballerup. Llavors, s'entra a Copenhagen, on hi haurà un circuit urbà de 10 quilòmetres amb el final al costat de la National Gallery of Denmark. Els homes faran 5 voltes al circuit per completar 230 quilòmetres de recorregut total.

## Referències

* 1 2 3 «Fact sheet UCI World Tour cycling race Copenhagen Sprint». Copenhagen Sprint, 01-06-2024. [Consulta: 3 gener 2025].
* ↑ Lamoureux, Lyne. «Danish one-day race for men and women added to WorldTour in 2025» (en anglès). cyclingnews.com, 16-12-2023. [Consulta: 3 gener 2025].
* ↑ Af /ritzau. «Dansk World Tour-løb skal tiltrække sprinterne» (en danès). ekstrabladet.dk, 17-06-2024. [Consulta: 17 octubre 2024].
* ↑ Weislo, Laura. «UCI rolls out 2025 road calendar with Copenhagen Sprint added to men's and women's WorldTour» (en anglès), 04-10-2024. [Consulta: 3 gener 2025].
* ↑ «Copenhagen Sprint Rutegrafik». Copenhagen Sprint, 01-06-2024. [Consulta: 17 octubre 2024].

## Enllaços externs

* Copenhagen Sprint - Lloc web oficial
# Berna Llobell

Berna Llobell (Potries, 1953) és un actor valencià de teatre, cine i televisió.
S'ha format en art dramàtic, antropologia teatral, tècniques de veu, maquillatge, vers, esgrima i Commedia dell’Arte. El 1986, va iniciar la seva carrera professional com actor amb l'obra teatral El paria, d'August Strindberg, dirigida per Guillem Català. Des d'aleshores, a més de continuar la seva carrera teatral, ha treballat a telesèries, telefilms i curtmetratges, com ara, La primera golondrina (Lorena Lluch, 2012). Va guanyar molta popularitat gràcies a la seva interpretació del personatge de «El Tio Pep» a L'Alqueria Blanca, una telesèrie que explica les vivències d'un poble valencià, de l'interior, a mitjans del 1960. El 2015 es va estrenar, al Teatre Principal de Castelló de la Plana, la versió teatral d'aquesta telesèrie, protagonitzada pel mateix Berna Llobet, junt a Ferran Gadea, i Lola Moltó. Llobet també ha fet alguns llargmetratges, com Satán-Café (Juli Leal, 1991) o Les paraules de Vero (Octavi Masià, 2004).
Des del 1988, ha treballat com actor de doblatge per a TV3, Antena 3, RTVV i Canal +.
Ha rebut el Premi a la Millor interpretació de Doblatge per la producció Despertar (doblant a Robin Williams) en la tercera edició dels Premis Tirant en 1999 i el Premi AAPV 2011 a la Millor interpretació masculina audiovisual.
L'any 2017 Berna Llobell participà al curt amb què cada any Levante TV felicita el Nadal als seus teleespectadors, anomenat El Nadal més Valencià, i que eixe any feia la seua tercera edició.
L'nay 2018 participá a la lectura dramatitzada de l'obra «Només es perd el que és guarda», la qual reflexiona sobre l'estada de Machado a Rocafort.

## Referències

* 1 2 Gómez, Juan Ángel. «berna llobell actor costaeste- Costa Este Actor Actriz Actores Actrices principal reparto» (en castellà). Costa Este. [Consulta: 4 juliol 2021].
* 1 2 3 4 «Berna Llobell ~ AAPV». Arxivat de l'original el 2021-07-09. [Consulta: 4 juliol 2021].
* ↑ valència, levante-emv |. «Berna Llobell y veinte falleras mayores protagonizan el corto 'El Nadal més valencià'» (en castellà), 10-12-2017. [Consulta: 4 juliol 2021].
* ↑ «Berna Llobell» (en castellà). Expansión. [Consulta: 4 juliol 2021].
* ↑ «L'Alqueria Blanca Serie - PLAY Series» (en castellà). ABC, 13-04-2017. [Consulta: 4 juliol 2021].
* ↑ pressvalencia; pressvalencia. «El Teatro Principal estrena ‘L’Alqueria blanca’» (en castellà). València Notícies, 13-02-2015. [Consulta: 4 juliol 2021].
* ↑ Memòria d'actuació
* ↑ D, E. «'El Nadal més valencià', el corto navideño de Levante TV» (en castellà), 12-12-2017. [Consulta: 15 juliol 2024].
* ↑ gorria. «Només es perd el que es guarda» (en castellà), 23-09-2018. [Consulta: 15 juliol 2024].
* ↑ «Només es perd el que es guarda» (en castellà). [Consulta: 15 juliol 2024].
# Vidre crown

El vidre crown és, juntament amb el vidre flint, un dels tipus bàsics de vidre òptic, amb un índex de refracció proper a 1,5. Conté una quantitat elevada de calci i de potassi.

## Referències

* ↑ «vidre crown [crown: en - Diccionaris cartogràfics | TERMCAT]». [Consulta: 23 febrer 2024].
* ↑ Fine Dictionary
* ↑ Crown glass (Enciclopèdia Britànica)
# Boscaler de Seram

El boscaler de Seram (Locustella musculus; syn: Locustella castanea musculus) és una espècie d'ocell de la família dels locustèl·lids (Locustellidae). És endèmic de l'illa Seram, a l'arxipèlag de les Moluques (Indonèsia). Habita els boscos tropicals i subtropicals de frondoses humits de l'estatge montà. El seu estat de conservació es considera de risc mínim.

## Taxonomia

Segons la llista mundial d'ocells del Congrés Ornitològic Internacional (versió 13.2, juliol 2023) aquest tàxon tindria la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren encara una subespècie del boscaler castany (Locustella castanea).

## Referències

* 1 2 «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 602. ISBN 978-84-16728-37-4.
* ↑ BirdLife International. «Seram Grasshopper-warbler. Locustella musculus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2022. [Consulta: 16 agost 2023].
# Toronto Huskies

Els Toronto Huskies va ser un equip de la BAA (posteriorment anomenada NBA) amb seu a Toronto, Ontario. Els Huskies poden presumir de ser un dels equips, juntament amb els New York Knicks, que va participar en el partit inaugural de la BAA. L'única temporada que van estar competint van obtenir un balanç de victòries-derotes de 22-38. Els partits que jugava com a local els acostumava a jugar al Maple Leafs Gardens.

## Referències

* ↑ «Toronto Huskies Franchise Index» (en anglès). [Consulta: 10 octubre 2020].
* ↑ «Queen city cagers set for pro debut» (en anglès). Montreal Gazette, 31-10-1946. [Consulta: 31 març 2024].
* ↑ «Raptors Set To Honour Huskies History Against Knicks» (en anglès). NBA.com, 08-11-2016. [Consulta: 31 març 2024].
# Winnert

Winnert (danès Vinnert) és una ciutat del districte de Nordfriesland, dins l'Amt Nordsee-Treene, a l'estat alemany de Slesvig-Holstein. Es troba a 10 kilòmetres de Husum, als marges del riu Treene.
# Boscaler de Taliabu

El boscaler de Taliabu (Locustella portenta) és una nova espècie d'ocell de la família dels locustèl·lids (Locustellidae), descrita el 2020. És endèmic de l'illa de Taliabu (Indonèsia). Habita els boscos tropicals i subtropicals de frondoses humits de l'estatge montà. El seu estat de conservació es considera vulnerable.

## Referències

* ↑ «Boscaler de Taliabu». Cercaterm. TERMCAT, Centre de Terminologia. Rev. 16 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ BirdLife International. «Taliabu Grasshopper-warbler. Locustella portenta» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2022. [Consulta: 16 agost 2023].
# Metal Gear Rising: Revengeance

Metal Gear Solid: Rising (メタルギアソリッドライジング, Metaru Gia Soriddo Raijingu) és un videojoc d'acció de la saga Metal Gear de Kojima Productions. El videojoc va ser anunciat a la conferència de premsa de Microsoft de l'E3 del 2009, i està disponible per a la PlayStation 3, la Xbox 360 i el Microsoft Windows. L'eslògan original de la saga, "Tactical Espionage Action", ha sigut reemplaçat per "Lightning Bolt Action", per adequar-se al nou protagonista, Raiden; la paraula raiden (雷電) és "tro i llampec" en japonès. Rising és una interqüela situada entre els esdeveniments de Metal Gear Solid 2: Sons of Liberty i Metal Gear Solid 4: Guns of the Patriots.

## Referències

* ↑ «Metal Gear Comes to the Xbox 360 With All New Title». Kotaku, 01-06-2009. Arxivat de l'original el 2009-06-05. [Consulta: 11 setembre 2010].
* ↑ «E3: MGS Rising coming to PS3, PC too». Computer and Video Games, 02-06-2009. [Consulta: 2 juny 2009].
* ↑ Klepek, Patrick. «Metal Gear Solid Rising Not Exclusive To 360». XPlay, 01-06-2009. Arxivat de l'original el 2009-06-05. [Consulta: 3 juny 2009].
* ↑ «Tretton confirms Metal Gear Rising as multiplatform Game». Computer and Video Games, 03-06-2009. [Consulta: 3 juny 2009].
* ↑ DeVries, Jack. «E3 2009: Metal Gear Rising Coming to PS3, PC». IGN, 03-06-2009. [Consulta: 4 juny 2009].
* ↑ Anoop Gantayat. «Team Metal Gear Solid Rising Interviewed». andriasang.com, 16-06-2010. Arxivat de l'original el 2011-08-15. [Consulta: 16 juny 2010].
* ↑ Stephen Totilo. «KMetal Gear Solid Rising Bridges Three Games, Explains Raiden's Makeover». Kotaku, 17-06-2010. [Consulta: 17 juny 2010].

## Enllaços externs

* Lloc web oficial de Metal Gear Solid: Rising (anglès)
# Bandera de Malàisia

La bandera de Malàisia es compon de 14 faixes, que alternen blanc i vermell, ja que el país té una estructura federal i en un principi hi havia 14 estats. Quan Singapur va deixar la federació es van mantenir les 14 faixes i es va atribuir la 14a al districte federal. La faixa inferior és blanca, mentre que la superior és vermella, i es diferencia així de la bandera dels Estats Units. El quarter superior esquerre és de color blau amb una lluna i una estrella de 14 puntes, ambdues de color or.

## Banderes històriques

* Regne de Sarawak (1870-1946)
* Colònia de Sarawak (1946-1963)
* Protectorat britànic de Borneo del Nord (1882-1902)
* Protectorat britànic de Borneo del Nord (1902-1946)
* Colònia reial de Borneo del Nord (1948-1963)
* Colònia reial de Labuan (1912-1946)
* Colònies de l'Estret (1904-1925)
* Colònies de l'Estret (1925-1946)
* Colònia reial de Penang (1946-1949)
* Colònia reial de Malaca (1946-1957)
* Colònia reial de Singapur (1946-1952)
* Colònia reial de Singapur (1952-1959)
* Estats Malais Federats (1896-1946)
* Federació Malaia (1950-1963)
# Boscaler de la Sonda

El boscaler de la Sonda (Locustella montis) és una espècie d'ocell de la família dels locustèl·lids (Locustellidae). És endèmic de les muntanyes a l'est de l'illa de Java (Indonèsia). Habita els boscos i els matollars tropicals i subtropicals de l'estatge montà. El seu estat de conservació es considera de risc mínim.

## Referències

* ↑ «Boscaler de la Sonda». Cercaterm. TERMCAT, Centre de Terminologia. Rev. 16 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 602. ISBN 978-84-16728-37-4.
* ↑ BirdLife International. «Sunda Grasshopper-warbler. Locustella montis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 16 agost 2023].